सामग्री: राज्यात कोरोना रुग्णांच्या संख्येत झपाट्याने वाढ होत असल्याचे चित्र असतानाच पत्रकारितेतील तीन वरिष्ठांचं गुरुवारी (22 एप्रिल) निधन झालंय.

यामध्ये अहमदनगरचे लोकसत्ता प्रतिनिधी अशोक तुपे, उस्मानाबादचे ज्येष्ठ पत्रकार मोतीचंद बेदमुथा आणि सोपान बोंगाणे यांचा समावेश आहे. तर दिल्लीतही काही पत्रकारांचा कोरोनामुळे मृत्यू झाला आहे. 

न्यूज लाँड्रीचे पत्रकार आशिष येचुरी यांचं कोरोनाने निधन झाल्यावर पत्रकारिता वर्तुळात शोककळा पसरली आहे. 

महाराष्ट्रात कोरोनामुळं बळी घेतलेल्या पत्रकारांची संख्या आता 105 झाली आहे, अशी माहिती मराठी पत्रकार परिषदेनी दिली आहे. 

कोरोनाच्या काळात अनेक पत्रकारांनी प्रत्यक्ष फिल्डवर जात वृत्तांकन केले आहे, त्यांना अत्यावश्यक सेवेत गणलं जातं पण फ्रंटलाईन वर्कर म्हटलं जात नाही. त्यामुळेच धोका पत्करून फिल्डवर जाणाऱ्या अनेक पत्रकारांना अद्यापही कोरोनाची लस मिळाली नसल्याची खंत पत्रकारितेतील दिग्गजांनी व्यक्त केली आहे. 

कोण होते अशोक तुपे?

अहमदनगर येथील ज्येष्ठ पत्रकार अशोक तुपे यांचं कोरोना आजारातून बरं झाल्यानंतर हृदयविकाराच्या झटक्याने निधन झालं आहे. गेल्या अनेक दिवसांपासून तुपे यांच्यावर अहमदनगर येथील खासगी रुग्णालयात उपचार सुरू होते. 

अशोक तुपे हे राज्यातील पत्रकारिता क्षेत्रातलं महत्त्वाचं नाव होतं. त्यांना महाराष्ट्र शासनाच्या वसंतराव नाईक कृषी पत्रकार पुरस्कार देऊन गौरवण्यात आलं होतं. ते मूळचे श्रीरामपूर येथील असून लोकसत्ता वृत्तपत्राच्या अहमदनगर आवृत्तीचे प्रतिनिधी म्हणून काम पाहत होते.

अशोक तुपे यांचा सहकार, शेती, ग्रामीण विकास, राजकारण अशा विषयांमध्ये हातखंडा होता. तसंच मानववंशशास्त्रापासून ते इतिहासापर्यंत अनेक गोष्टींचा त्यांचा अभ्यास होता, असं एबीपी माझाने म्हटलं आहे. 

शेवटचा मेसेज व्हायरल

अशोक तुपे यांना कोरोनाने ग्रासलेले असताना त्यांनी आपल्या एका आप्तस्वकीयाला एक मेसेज पाठवला होता. हा मेसेज आता व्हायरल होत आहे.

या मेसेजमध्ये अशोक तुपे म्हणतात, "मला कोव्हिड झाला असून माझ्यावर उपचार सुरू आहेत. मित्राबरोबर मोटारीत गेलो होतो, त्यावेळी मला कोरोनाची बाधा झाली. दुचाकी असो किंवा चारचाकी, एकट्यानेच प्रवास करा. कुणालाही सोबत नेऊ नका. बाहेर जेवण करू नका, चहा किंवा नाष्टाही करू नका. डबल मास्क वापरा. घरी येईपर्यंत मास्क काढू नका. मी वाईट अनुभव घेत आहे. फोन बंदी आहे. मुलगा बाहेर गेलाय...\nमागील सामग्री खालीलप्रमाणे सारांशित केली जाऊ शकते:
अहमदनगर येथील ज्येष्ठ पत्रकार अशोक तुपे यांचं कोरोना आजारातून बरं झाल्यानंतर हृदयविकाराच्या झटक्याने निधन झालं.